**4- тақырып. Екі жақты жазу және бухгалтерлік есеп шоттары**

 **Лекция мақсаты:** Екі жақты жазу және бухгалтерлік есеп шоттары теориялық тұрғыда түсіндіріп, практикада қолдануды үйрете білу.

 **Лекция сұрақтары:**

1. Бухгалтерлік есеп шоттары
2. Екі жақты жазу жүйесі
3. Баланс пен шоттар арасындағы байланыс
4. Синтетикалық (жинақтау) және аналитикалық (жіктеу) шоттары
5. Айналым ведомостері, олардың мәні мен оны жасау

  **Лекция мазмұны:**

 **Бухгалтерлік есеп шоттары**

 Ағымдағы шаруашылық операцияларының мазмұнын арнайы тәсілдерге қарай тіркеп, бағалап, жинақтап бір жүйеге келтіріп отыру үшін БЕ шоттары қолданылады.

Шаруашылық жұмыстары мен қызметтерінің нәтижесін бағалау, қолда бар қаржысын ескеру және баланстағы шаруашылық операцияларын туғызатын барлық өзгерістерді бақылау үшін, барлық құжаттарды бухгалтерлік баланста көрсетілген топтастыруға сәйкес жүйелеу қажет. Мұндай топтастыру балансты дамыту үшін ашылатын БЕ шоттарында жасалынады.

**БЕ шоттар жүйесі** деп шаруашылық қорлар мен олардың көздерін күнделікті бақылап, тіркеп, бағалап, ақшалай өлшемге айналдырып, экономикалық маңызына қарай топтастырды, айтамыз.

**Шот** –бұл ақпарат жинақтаушы.

Барлық шоттар қарама-қарсы *активтік* және *пассивтік* болып екі түрге бөлінеді.

 *Активтік шоттар* ұйымның қолда бар мүліктерін, ал *пассивтік шоттар* осы ұйымның капиталы мен міндеттемелерін есептеуге арналған. Бухгалтерлік шот екі жақты кестеден тұрады.

 Әдетте шоттың сол жағы *дебет*, ал оң жағы *кредит* болып аталады.

**Дебет** – берешек немесе ол тиісті;

**Кредит** – алашақ немесе ол сенеді деген ұғымды бейнелейді.

Схемалық тұрғыдан қарағанда мынадай:

Дебет шоттың аты Кредит

 !

 !

Баланстағы активтер мен міндеттемелік негіздерге қарай бухгалтерлік шоттар ашылып, бұл шоттарға бастапқы қалдық /сальдо/ жазылады. Шоттардағы қалдықты сальдо деп атайды. Баланстың активтік жағындағы қалдықты активтік шоттың дебетіне, ал пассив жағындағы қалдықты міндеттемелік шоттың кредитіне көшіреді. БЕ шоттарына жазылған операциялар сомасын айналым сомасы деп атайды.Шоттың дебеті бойынша жазылған соманы дебеттік айналым, ал кредиті бойынша жазылған соманы кредиттік айналым деп атайды. Активтер шоттардағы соңғы қалдық бастапқы дебеттік қалдық сомасына дебеттік айналым сомасын қосып, кредиттік айналым сомасын алып тастап, айдың соңындағы қалдықты анықтайды.

Қалыптасқан әдіс бойынша шоттардың қалдығын шығару формуласы:

1. Активтік шоттың қалдығын есептеу: Бқ + Дт –Кт = Сқ

Мұнда: Бқ –бастапқы қалдық;

 Д – осы шоттың дебеттік айналымы;

 К - осы шоттың кредиттік айналымы;

 Сқ- соңғы қалдық.

1. Пассивтік шоттың қалдығын есептеу: Бқ + Кт –Дт = Сқ

Мұнда: Бқ –бастапқы қалдық;

 Д – осы шоттың дебеттік айналымы;

 К - осы шоттың кредиттік айналымы;

 Сқ- соңғы қалдық.

Активтік шот схемасы Пассивтік шот схемасы

Бастапқы ! ! Бастапқы

 қалдық ! ! қалдық

 көбею + ! азаю - азаю - ! көбею +

 Кәсіпорындарда болып жатқан шаруашылық процестердің қозғалысының есебі бухгалтерлік шоттар негізінде жүргізіледі. Бухгалтерлік шоттар өндірістік құрал-жабдықтар, материалдық заттар, ақшалай қаражаттар, т.б. жөніндегі тиісті мәліметтермен қамтамасыз етіп отырады. Сондықтан шаруашылық жағдайын белгілейтін көрсеткіштердің толықтығы мен есептеу жүйесін дұрыс ұйымдастыру тікелей субъектілердің қаржы шаруашылық қызметтерінің бухгалтерлік есеп шоттар жоспарына байланысты.

 Шоттар жоспары бухгалтерлік есеп көрсеткіштерінің синтетикалық номенклатуралық классификаторы болып саналады. Шоттар жоспарының негізгі мақсаты – ақпараттарды экономикалық мазмұны бойынша жіктеу болып табылады.

 2007 жылғы 23 мамырдағы Қазақстан Республикасы Қаржы министрлігінің 185 нөмірлі бұйрығымен бекітілген бухгалтерлік есеп шоттарының үлгілік жоспары келтірілген. Бухгалтерлік есеп шоттарының үлгілік жоспары сегіз бөлімнен тұрады. Бірінші бөлімнен жетінші бөлімге дейін – қаржылық есеп шоттары, сегізінші бөлім - өндірістік есеп шоттар болып саналады. Әрбір бөлімдер бөлімшелерге бөлінеді, бөлімшелер экономикалық маңызы бойынша топталынады. Шоттар жоспарымен жұмыс істеуді қамтамасыз ету үшін әрбір бөлімшелер мен шоттарға нөмір /код/ берілген. Ол әрбір шоттардың атауын жазбай-ақ нөмірі /код/ арқылы көрсетуге болады.

Сондай-ақ әрбір тараудағы шот есеп жұмысын жүргізуге ыңғайластырып және өзара белгілі бір ұқсастықтары мен біртектілігіне қарай орналастырылған.

**Әдебиеттер:**

1. Қазақстан Республикасының «Бухгалтерлік есеп және қаржылық есептілік туралы» Заңы, 28.02. 2007ж. №234 – ІІІ (13.05.2020ж. берілген [өзгерістер мен толықтырулармен](http://online.zakon.kz/Document/?link_id=1000368179))

2.Бухгалтерлік есеп: оқу құралы/[Б.Б.Сұлтанова, М.Б.Байдаулетов, А.З.Арыстамбаева және т.б.]; әл-Фараби атын. ҚазҰУ. - Алматы : Қазақ ун-ті, 2017. - 215 б.

3. Бухгалтерлік есеп негіздері және қағидалары бойынша есептер: оқу құралы /С.С.Қожабеков, М.Ж.Есенова; ред.Г.М.Алдыкеева; ҚР БҒМ; М.Х.Дулати атын. ТарМУ. - Тараз: Тараз ун-ті, 2015. - 223 б.

4. Бухгалтерлік есеп негіздері және қағидалары бойынша есептер: оқу құралы / С. С. Қожабеков, М. Ж. Есенова ; [ред. Г. М. Алдыкеева] ; ҚР Білім және ғылым м-гі, М. Х. Дулати атын. ТарМУ. - Тараз : Тараз ун-ті, 2015. - 223 б.